కర్రె మస్తానమ్మ

కర్రె మస్తానమ్మ (1911 ఏప్రిల్ 10 -2018 డిసెంబరు 3) భారతీయ యూట్యూబరు. ప్రముఖ చెఫ్‌గా యూట్యూబులో ఆమెను లక్షల మంది అనుసరించేవారు. 2018లో ఆమె మరణించే సమయానికి, ఆమెకు యూట్యూబ్లో 20 లక్షల మంది ఫాలోవర్లు ఉన్నారు.  గ్రామీణ ఆంధ్రప్రదేశ్ కు చెందిన ఆమెకు సాంకేతిక పరిజ్ఞానం లేదు, ప్రాథమిక విద్య మాత్రమే చదివింది. 2016 లో ఆమె మనవడు చిత్రీకరించిన మస్తానమ్మ వీడియో ఇంటర్నెట్ సంచలనంగా మారింది. ఆమె 2018 డిసెంబర్ 3 న గుంటూరు జిల్లాలో తెనాలి సమీపంలోని తన స్వగ్రామమైన గుడివాడలో మరణించింది. ఆమె మరణించే సమయానికి, ఆమె ప్రపంచంలోనే అత్యంత వృద్ధురాలైన యూట్యూబరు. కంట్రీ ఫుడ్స్ అనే ఆమె ఛానెలుకు 15 లక్షలకు పైగా చందాదారులు ఉన్నారు.

 ప్రసిద్ది 
మస్తానమ్మ యూట్యూబరుగా ప్రసిద్ధి చెందింది. ఆమె శాకాహార మాంసాహార వంటకాలు రెండూ వండేది. మస్తానమ్మ వంటకాల్లో అత్యంత ప్రసిద్ధి గాంచిన వంటకం, పుచ్చకాయ చికెన్. ఆ వీడియోకు కోటీ 10 లక్షలకు పైగా వ్యూస్ వచ్చాయి. ఈము పక్షి మాంసం కూర ఆమె ప్రసిద్ధ వంటకాల్లో మరొకటి.

మీ అభిమానులకు మీరిచ్చే సందేశం ఏమిటని బీబీసీ నిరుడు ఒక ఇంటర్వ్యూలో మస్తానమ్మను అడగ్గా- ''బాగా కూరలు వండుకొని, సుబ్బరంగా తినండి'' అని పెద్దగా నవ్వుతూ చెప్పారు.

 మూలాలు 

వర్గం:తెలుగువారు
వర్గం:2018 మరణాలు
వర్గం:1911 జననాలు
వర్గం:మహిళా వంట మాస్టర్లు
వర్గం:100 ఏళ్లకు పైగా జీవించిన మహిళలు